**ДО ВСИЧКИ ЗАИНТЕРЕСОВАНИ ЛИЦА**

**Относно:** Отговор на писмено запитване във връзка с обществена поръчка с предмет*:* „Доставка на канцеларски материали за нуждите на Община Русе по обособени позиции: 1. Доставка на канцеларски материали за нуждите на Община Русе и всички второстепенни разпоредители на бюджетна издръжка, които не са самостоятелни юридически лица. 2. Доставка на оригинални и зареждане с тонер касети за лазерни принтери, мултифункционални устройства и копирни машини, ленти за матрични принтери и глави за мастилено-струйни принтери“, за обособена позиция № 2

На 09.10.2015 г. е постъпило искане за предоставяне на писмени разяснения на основание чл. 29, ал. 1 от Закона за обществените поръчки (ЗОП) по въпроси свързани с документация за участие с обществена поръчка с предмет: „Доставка на канцеларски материали за нуждите на Община Русе по обособени позиции: 1. Доставка на канцеларски материали за нуждите на Община Русе и всички второстепенни разпоредители на бюджетна издръжка, които не са самостоятелни юридически лица. 2. Доставка на оригинални и зареждане с тонер касети за лазерни принтери, мултифункционални устройства и копирни машини, ленти за матрични принтери и глави за мастилено-струйни принтери“.

Искането за предоставяне на разяснение съдържа следните въпроси:

„Тъй като в обявлението за горецитираната процедура е посочено, че поръчката е предназначена за кооперации на хора с увреждания или специализирани предприятия, моля да уточните дали същото се отнася и и за обособена позиция № 2 „Доставка на оригинални и зареждане с тонер касети за лазерни принтери, мултифункционални устройства и копирни машини, ленти за матрични принтери и глави за мастилено-струйни принтери”? Съгласно решение №551/ от 25.07.2014г. на Министерски съвет за утвърждаване списък на произвежданите и доставяни стоки и на предоставяните услуги, които се възлагат на специализираните предприятия и кооперации на хора с увреждания по ред на Закона за обществените поръчки са включени в списъка артикулите по Обособена позиция № 1 – а именно доставка на канцеларски материали и хартиени изделия. Доставка на тонери по обособена позиция № 2 не са включени в същия списък. Моля за вашето уточнение по горепосочения казус.“

В отговор на запитването, съгласно чл. 29, ал. 2, Ви даваме следните разяснения:

Приложението на чл. 16 г от Закона за обществените поръчки е по отношение на стоки и услуги, включени списъка по чл. 30 от Закона за интеграция на хората с увреждания. За обособена позиция № 1, като е взет предвид предмета на обособената позиция, в обявлението за обществена поръчка е поставен код съгласно Класификатора на ОП (CPV) 30192000 – „Принадлежности за офиса“. Същият попада в списъка по чл. 30 от Закона за интеграция на хората с увреждания. За обособена позиция № 2 кодът съгласно Класификатора на ОП (CPV) е 30124000 „Части и аксесоари за офис техника“ и не попада в списъка по чл. 30 от Закона за интеграция на хората с увреждания. Задължителните електронни образци предоставят на възложителите ограничени възможности за конкретизиране на приложението на чл. 16 г от Закона за обществените поръчки, като позволяват посочване дали поръчката е запазена за изпълнение от специализираните предприятия и кооперации на хора с увреждания или не алтернативно. Следва да се разбира, че поръчката е запазена за изпълнение от специализираните предприятия и кооперации на хора с увреждания в частта, попадаща в списъка по чл. 30 от Закона за интеграция на хората с увреждания, а именно – само за обособена позиция № 1.

**С уважение,**

**Димитър Наков**

*За Кмет на Община Русе*

*Съгл. заповед РД-01-2480/18.09.2015* г.